GiliGold/VAD_KnessetCorpus huggingface dataset:
יוראי להב-הרצנו:
בסדר, אז מה שאני אומר זה שאין אפשרות לציבור לערער על ההחלטה המנהלית הזו מאחר והיא לא מובאת לידיעתו, לכן מה שאני מציע לוועדה הנכבדה לקרוא שהמנכ"ל משתמש בסמכותו כדין והיא כדין ומנפיק דרכון דיפלומטי לאנשים שלא דרך הוועדה המקצועית שזה יהיה חשוף לציבור כדי שאנחנו נוכל להחליט בשם הציבור אם אנחנו רוצים לערער על זה, את זה אני אומר בשם הציבור
יוסי ביילין:
אדוני חבר הכנסת אנחנו נתייחס לזה, אנחנו נבחן את זה ואנחנו נשקול את הדבר הזה, אני רק רוצה לענות לחברי ממשרד מבקר המדינה, אני קצת חלוק על העניין שמתייחסים כהליך ערעור על החלטת הוועדה ואני שוב חוזר ואומר שאלו שתי סמכויות נפרדות, אבל אני כן חושב ואני מאמין שזה כבר נעשה, אנחנו נבחן גם אפשרות לדרוש שתובא עמדת הדרג המקצועי, אנחנו נבחן גם את זה
מיקי לוי:
תודה רבה, אני רוצה לסכם ב-2-3 משפטים
מיקי לוי:
     המשפט הראשון, הוועדה מבקשת שתקנון משרד החוץ יפורסם, מה אכפת לכם? זה יפורסם, זה גלוי, כל מה שמפורסם לא יחלקו עליו, מה אתם צריכים את זה
מיקי לוי:
     הדבר השני שהוועדה מבקשת ותעבירו את זה למנכ"ל, אני סומך על אנשי המקצוע, כמו שיש בבתי משפט כמה אפשרויות, אתם תיקחו את הוועדה כבית משפט השלום, אני לא מערער על סמכותו של המנכ"ל כפי שאתה אומר, כפי שאני אומר ואמרתי את זה גם לפני, אבל אני אומר שאם הוועדה המקצועית פסלה ואותו אחד רוצה לבוא אל המנכ"ל והמנכ"ל יאשר, אני לא אערער על סמכותו של המנכ"ל, אבל כשהוא מגיע אליו ישירות, מבחינתכם ומבחינת ניקיון כפיים ואני לא מטיל ספק, זה לא נראה טוב, לכו לדרג המקצועי שאני סומך עליו כמו הכנסת, אני יכול להגיש לדרג המקצועי בקשה והדרג המקצועי יפסול אותי, אני אלך ואערער בפני המנכ"ל והמנכ"ל יאשר אותי, זה בסדר, אבל כשאתם עושים דרך עקיפה זה לא בסדר, זה נותן תחושה של חוסר שקיפות וחוסר ניקיון כפיים
מיקי לוי:
     שני נושאים, הנושא הראשון, הוועדה ממליצה למנכ"ל משרד החוץ לא לאשר ללא מעבר דרך הוועדה המקצועית, רשאי המנכ"ל ואני מדגיש, לאחר שנפסל על ידי הוועדה המקצועית כן לאשר, אני לא בא לבקר את סמכותו שהיא כתובה, אני בא ומאיר ואומר אל תתנו את הדרך הישירה למנכ"ל, היום הוא חצי פוליטי, מחר הוא יהיה מקצועי, בשביל מה? גם בשביל המנכ"ל זה לא בריא, אם זה היה עובר דרך הוועדה המקצועית ולא מגיע ישירות למנכ"ל, כנראה שלא היינו מתכנסים אפילו, תפרסמו, כדי שתהיה שקיפות ואני מברך על כך שמשנת 2011 יש תקנון, תפרסמו את התקנון והרשומות, נורא פשוט ואז לא יהיו שאלות
מיקי לוי:
     הנושא השני, הוועדה ממליצה בפני מנכ"ל משרד החוץ לאשר דרכונים דיפלומטיים גם אם הם נפסלו בוועדה המקצועית, זה בריא יותר לאותו מנכ"ל באשר הוא, לא דווקא הנוכחי, אם הוא יאשר את זה כלאחר מכן, אנחנו לא באים ואומרים סמכותו של המנכ"ל היא לא לאשר, אנחנו אומרים לא ראוי ולא תקין לעקוף את הוועדה המקצועית, זה מה שאנחנו אומרים
מיקי לוי:
     אני רוצה להודות לכם, אני חייב להגיד שחשבנו שזה יותר, אני חייב להגיד שחבריי אולי יגידו מה אתה עושה להם הנחה, אני מכיר אתכם מספיק שנים ואני יודע שאתם מקצועיים ועושים את המרב ואת המיטב, גם כסגן משרד האוצר נלחמתי עבורכם
יוראי להב-הרצנו:
ונמשיך להילחם למענם
מיקי לוי:
כן, העובדים הם עובדים יקרים, אין לנו טענות, אנחנו רק רוצים לשפר כי הוועדה הזו שהיא היחידה לביקורת המדינה, היא היחידה שמוקמת מתוקף חוק ותפקידה לבקר את - - -
יוראי להב-הרצנו:
ועדת האתיקה
מטי צרפתי הרכבי:
אתיקה ביטלו
מיקי לוי:
תפקידה של הוועדה הוא לבקר את הרשות המבצעת, מה לעשות, הרשות המחוקקת בהפרדת הרשויות מבקרת את הרשות המבצעת
מיקי לוי:
     אני רוצה להגיד לכם תודה, תודה על הפתיחות, תודה על הנתונים שהבאתם לכאן מבלי להסתיר דבר, אנחנו מעריכים את זה ומוקירים אתכם כאנשי מקצוע, בהצלחה לכם ולמדינת ישראל
יוסי ביילין:
אפשר רגע מילה אדוני?
מיקי לוי:
בטח איזו שאלה, פלורליסטי פה
יוסי ביילין:
ראשית אני באמת מודה לאדוני, קטונתי מלבקר אבל אני באמת חושב שאדוני היה מאוד הגון וגם אני חשבתי שאנחנו נבוא לחקירה צולבת ובאמת הדיון היה ענייני, ממצה והגון, אנחנו כמובן נבחן את כל הדברים שאדוני המליץ עליהם, אני מודה לאדוני
מיקי לוי:
אני מודה לאדוני, אם המנכ"ל הנוכחי, אני לא יכול להכריח אותו אבל הוועדה יכולה להמליץ על פרסום התקנון זה קל, זו שקיפות ותעשו את זה, אפילו לא צריך לטעמי אישור, אני לא יודע מה הפרוצדורה, אבל לך למנכ"ל ותגיד לו שהוועדה ממליצה כדי שלא תתכנס עוד כמה שנים להעביר את זה דרך הוועדה המקצועית, אם נפסלה הבקשה, הוא רשאי, אני לא חולק על כך שהוא רשאי
יוסי ביילין:
אדוני אנחנו נבחן את זה ברצינות הראויה ואנחנו לא נזלזל באף אמירה חלילה שנאמרה פה
מיקי לוי:
ואם המלצת הוועדה תתקבל בחיוב, אני אודה לך אם תתקשרי לפלורינה ותגידי לה בוצע, אנחנו מקבלים את ההמלצות של הוועדה, שתי המלצות בסך הכול
יוסי ביילין:
אדוני היו"ר באמת תודה רבה
מיקי לוי:
תודה רבה ובהצלחה לכם, הישיבה הזו נעולה
מיקי לוי:
אני פותח את ישיבת הוועדה לענייני ביקורת המדינה, בנושא התחרותיות בענף הרכב, דוח מבקר המדינה, מרץ 22, לא אני הייתי אמור לנהל את הדיון, אני מתנצל על הדקה שאיחרתי, אבל הנסיבות הביאו לכך שמירב שניהלה את הדיון הראשון, נבצר ממנה להגיע, אני אעשה את כל המאמצים כדי לנהל ולשלוט בחומר
מיקי לוי:
 בחודש יולי השנה, הוועדה הקימה את הדיון הראשון בנושא, כפי שאמרתי בענף הרכב, הועלו מספר בעיות קשות בתחום התחרותיות בענף, השפעתה על יוקר המחייה
מיקי לוי:
 אחזקת רכב היא מהגדולות בסל ההוצאות המשפחתי והרכב הוא אינו מותרות, אלא הכרח לרוב משקי הבית
מיקי לוי:
 הוועדה ניסתה בדיונים הקודמים, אשר אותו ניהלה - כפי שאמרתי, חברת הכנסת מירב בן ארי - למפות את הבעיות והסיבות לכך, כפי שדוח מבקר המדינה ציין, ריכוזיות רבה בענף, צורך קריטי בתיקוני חקיקה, אשר יפתחו את החסמים ויאפשרו תחרותיות, הן ביבוא הרכבים עצמם והן בחלפים המשמשים לתחזוקתם
מיקי לוי:
 אקדים ואומר, ראיתי את התשובה של משרד התחבורה, לחברת הכנסת בן ארי, לא רוויתי ממנה נחת, ממתין, ממתין, ממתין, כל דבר ממתין לביצוע, ארבע שנים ממתינים, לציבור אין זמן, אנחנו כאן עושים הכול לאט ולציבור אין זמן וזה פוגע בציבור
מיקי לוי:
     דובר על נושא העלות הגבוהה של ביטוחי הרכב, אחריות טיפול במוסכים שאינם של היבואן, הצורך בייבוא מקביל אשר יוזיל מחירים וזה לא הוכיח את עצמו לצערי
מיקי לוי:
 חוסר תקשורת לגבי תיעוד נזקים, העברת בעלות בין מוסכים למשרד התחבורה וכתוצאה מכך, שיבוש בידיים המחזיקות קודם לכן את כלי הרכב
מיקי לוי:
 לפי סיכום הדיון הקודם, אשר הופץ לכלל המשתתפים, היה על הגורמים ובפרט למשרד התחבורה, לחזור לוועדה, עם התקדמות תיקוני חקיקה והסדרת תקנות, על פי המלצת דוח המבקר והטענות אשר הועלו בדיון כאן
מיקי לוי:
 אני מבקש לקבל תמונת מצב עדכנית ממשרד התחבורה ושאר המשרדים, על ההתקדמות
מיקי לוי:
 יושבים כאן ובזום, נציגי איגוד המוסכים, אשר פנו אליי במכתב לוועדה, כדי לקיים דיון דחוף מעקב
מיקי לוי:
 אני כמובן אשתדל לאפשר לכולם לדבר, אני אבל מבקש מכולם, אני מבין שזה לחוץ לעמוד במסגרת הזמנים, אני חייב לסיים ב-10:50, כי ב-11:00 נפתחת מליאת הכנסת, זה לא בידי בכלל, בעניין הזה
מיקי לוי:
      אני רוצה לציין שהדבקתי לדיון הזה, בעקבות פנייה אליי, של יבואני רכב, שכלי הרכב שלהם שהיו כבר מועמסים על אוניות - נאלצו וכאן אני מקווה שיש לי נציג של רשות המיסים ומשרד האוצר – האוניות האלה, עקב תקיפות החות'ים, נאלצו לעשות את הסיבוב הגדול, מחירי המכוניות השתנו ונצטרך לדון בזה, איך אנחנו, לא גורמים לכך שיבוא היבואן ויגיד, מה זה מעניין אותי, אני מפיל את ההפרש של הרכב עצמו על הקונים עצמם, אז יבטלו לי ארבעה-חמישה קונים את כלי הרכב והשאר בסוף אנחנו נמכור, כי שום דבר לא יעמוד ושוב פעם אנחנו מטילים על האזרחים המסכנים האלה של מדינת ישראל, שהמדינה את היד הכבדה שלה, כל פעם מחדש, מניחה על הכתף שלהם ועוד מעט הם לא יצליחו להחזיק מעמד
מיקי לוי:
 נרצה לתת לאיגוד היבואנים אולי נמצא פה, לפני שאני נותן למבקר המדינה, לפתוח בדיון, כהמשך לדיון הקודם, לא צריך יותר מכך, עורכת הדין, אינגרד הר-אבן, היועמ"שית של איגוד המוסכים, הבן שלה, הר אבן, מ"פ בגולני – אני מתנצל – נהרג ב-7/10 חירף את נפשו במלחמה עם המחבלים, אנחנו משתתפים בצערך, מתנצל שנשברתי, קשה אבל נצטרך להמשיך הלאה, אין ברירה
מיקי לוי:
 כן, מישהו מחברי הכנסת רוצה להגיד משהו, לפני שאני ממשיך? כן, בבקשה
אברהם עבאס:
אדוני היושב ראש, דבר ראשון, אני מצטרף באמת, לכל מה שנאמר, בסוף דבריך בפרט, לגבי היועצת המשפטית של איגוד המוסכים, כולנו משתתפים בצערך, זה צער של כולם, הבנים האלה הם הבנים שלנו, אנחנו כל בוקר מתעוררים ל- הותר לפרסום והותר לפרסום, חיילים שמחרפים נפשם, משפחות שכולות, כולנו ביחד בכאב הזה, כאב שלא נגמר, אני לא מאמין שהוא יגמר בשנים הקרובות, מבחינת הכאב זה צורב בנו יומיום שעה שעה, קמים עם זה והולכים עם זה לישון, אז דבר ראשון תנחומנו ואנחנו מתפללים שכולם יחזרו באמת בריאים ושלמים וכמה שיותר מהר נגמור את המלחמה הקשה הזאתי, שמכה בנו יום יום שעה שעה
אברהם עבאס:
 אדוני היושב ראש, דיון חשוב מאוד, כמו שאמרת, עדיין אין תשובות, לגבי כל הסיפור של התחרות לגבי הרכבים, היבואנים וכל הדברים האלו, אבל הנושא החשוב שהעלית, לגבי הדברים שהם SOS כרגע, לגבי הרכבים החשמליים שמגיעים, שכולנו יודעים שעיכוב הזה, לצערנו בגלל החות'ים, מעכב את הדבר הזה, להגיע לארץ ובסוף זה ייפול רק על הצרכנים עצמם וזה מדובר על 15 אחוז, אני סתם שואל, אם נמצאים פה האוצר, מישהו מהאוצר נמצא פה? אז אני לא חושב שצריכים לקבל החלטה כאן ועכשיו, כי כבר בתחילת שבוע הבא, כבר עולה המס הזה ואני חושב שחייבים את התיקון הזה כאן ועכשיו, כי גם ככה אנשים בזמן משבר ואנשים קשה להם, אז גם להטיל עליהם עוד? בסוף הרי זה יוטל על מישהו ועל מי שזה יוטל בסוף זה האזרח הפשוט שממתין כל כך הרבה זמן לרכב שלו ולקבל עוד 15 אחוז עכשיו העלאה מיסים האלה, אני חושב שצריך לתקן אותו ואני מבקש גם, אפילו דורש, גם מהאוצר וגם מהרשות לתחרויות, באמת, לדאוג במיידי לעצור את עליית המחירים הזאת, או את המס הזה שמעלים אותו ב-1
אברהם עבאס:
1
מיקי לוי:
מכיוון שהדבקתי את זה לדיון הזה, כי זה, לא היה שייך לדיון, כאילו זה נושא רכב, אני ממליץ שאתה, הוועדה אינה יכולה להגיש חוקים, לצערי, הוועדה לביקורת המדינה, מגישה חוקים שקשורים לדוחות מבקר המדינה והם מאוד מאוד מצומצמים
מיקי לוי:
 אני מציע שחברי הכנסת של ש"ס ואני רואה את זה עין בעין, לפני שנשמע את הזה, לא עולה על דעתי שזה ייפול על האזרח, התופסת כסף, שבמקום שהאונייה תגיע ישירות לאילת, היא מחויבת עכשיו, לעשות סיבוב ענק, המחיר של הובלת הרכב עולה ולכן זה ייפול - -
אברהם עבאס:
זה גם ב-1
אברהם עבאס:
1 אמור להיכנס
מיקי לוי:
זה ייפול על האזרח, הלוואי ובתוך החוק שתגישו עכשיו, לא רק הנושא הזה של אותן אוניות, או צריך לדחות לטעמי, את כל המס, או חלקו הגדול, בוא נגיד כך, שלמכוניות חשמליות, בשנה שלמה, לא ייקרה כולם למדינת ישראל
אברהם עבאס:
ברור, לכן אמרתי, זה הראשוני עכשיו, זה המיידי לעצור, לדחות את תכולת הדבר הזה
מיקי לוי:
אני חושב שאתם צריכים לפנות לשר האוצר, שנמצא כרגע חבר בממשלה שאתם חברים בה, להגיש בקשה בשם הסיעה, לבוא ולדחות את זה, עד לדיון מחודש ולהגיש חקיקה חדשה
אברהם עבאס:
אבל אני גם אשמח לשמוע מה דעת האוצר בדבר הזה
מיקי לוי:
	אז לא התכנסנו לשם זה, אני ניסיתי לעזור ליבואנים, לאזרחים, לא ליבואנים, תסלחו לי, לאזרחי מדינת ישראל, אני לא רוצה את כל הנושא, אבל אם אתה צריך ללכת, אני מוכן לתת להם שלוש דקות כדי לדבר, בבקשה, איגוד היבואנים, יסלחו לי השאר, אני מתנצל
חזי אבירם שייב:
שמי חזי שי, מנכ"ל איגוד יבואני רכב, אני רוצה להסביר עד כמה המצב חמור ועד כמה הוא פוגע בתחרות
חזי אבירם שייב:
 רכבים שהיו אמורים להגיע עד ה- 31 בדצמבר, למדינת ישראל והיבואנים עשו הכול כדי שהם יגיעו עם האוניות, המשמעות היא שבגלל שהם הגיעו עשרה ימים, או אפילו חודש מאוחר יותר, אז גם המחירים של השינוע, עלו בצורה משמעותית, גם המיסוי יעלה, אבל יותר מכל דבר אחר שצורם לי זה המיסוי - - -
מיקי לוי:
אני מפריע לך, חבר הכנסת בצלאל, אני חושב שיבואן שיכול להוכיח, יציאה של האונייה והגעתה לאילת, בזמן 2023, מדינת ישראל מחויבת, לתת להם פטור מהעלות הזאת, מהעלות החדשה
מיקי לוי:
     מה שקורה זה שמדינת ישראל לוקחת מס אפילו על העלות הנוספת הזאת וזה צועק לשמיים, מכס, זה נחשב לצרכי מכס ואנחנו הגשנו בקשה להחריג את הרכבים האלה, זה לא כמות גדולה
מיקי לוי:
אני מבקש, אתה תצא שתי דקות עם חבר הכנסת בצלאל, שלקח על עצמו באמת, אני מכבד את זה ותודה רבה לך
חזי אבירם שייב:
אני אשמח להסביר לו
מיקי לוי:
תסבירו לו, תתנו לו איזשהו נייר עמדה, כדי שהוא יוכל להגיש בקשה מסודרת לשר האוצר
אברהם עבאס:
בחצי מילה את האוצר, מישהו מהאוצר שייתן לנו, מה דעתם בנושא הזה
מיקי לוי:
מי באוצר פה? הוא לא ייתן לך, כי הוא צריך ללכת לרשות המיסים וכסגן שר האוצר לשעבר, אני אומר לך, לאגף התקציבים וגם אם היה פה מישהו, הוא לא יכול היה לתת לך עמדה, הוא היה אומר לך אני אבדוק
מיקי לוי:
 אני באמת חושב שאתם צריכים לפנות היום, אני לא בטוח ששר האוצר יהיה במליאה היום ואני חושב שהמפלגה שאתה שייך לה, צריכה להתאגד למען האזרחים, בעניין הזה, להגיש עוד היום מכתב, לבקש לעצור, אנחנו מבקשים מכם, אם אתם יודעים, איזה אוניות יצאו לפני הזמן ואמורות היו להגיע לנמל אילת, לפני תום שנת 2023 ובעקבות המלחמה עם החות'ים, הם לא יגיעו ואז המס יושט עליהם ואתם תשיטו, זאת אומרת, מי שיישלם אותו זה אזרחי מדינת ישראל
חזי אבירם שייב:
העברנו את כל הנתונים למכס בכמויות ובמספרי אוניות, עם בקשה מסודרת –
מיקי לוי:
אתה יודע, במכס, אני גם מכיר אותם, הייתי אחראי על רשות המיסים בעברי, אז זה לוקח זמן, בודקים, מתייעצים
חזי אבירם שייב:
אנחנו קיבלנו דחייה והדחייה תורצה בעניינים משפטיים שיש לנו מחלוקת עליהם ובינתיים כרגע, אנחנו עומדים במצב של סירוב וזה צועק לשמיים, אנחנו בדרך כלל לא מתערבים בנושא מיסוי, אבל פה זה פגיעה בתחרות שהיא פגיעה משמעותית מאוד
אברהם עבאס:
אני זמין לרשותך
מיקי לוי:
בסדר, אז אם אתה ממהר, כי אני חייב להמשיך את הדיון ואני עשיתי את חובתי לבקשה שלכם, אנחנו נעשה את מיטב יכולתנו
אברהם עבאס:
מיקי באמת זה דבר חשוב, אבל הוא קריטי לעכשיו, זה דברים שצריך לטפל בהם במיידי
מיקי לוי:
בגלל זה אני אומר, עזוב כאן את הנושא של לא- אם אתה לוקח את הנושא הזה על עצמך, אני אשמח מאוד, הוועדה לביקורת המדינה, פשוט קוראת, גם למשרד האוצר וגם לרשות המיסים, לדון בנושא הזה בהיגיון, אין כאן הרבה כלי רכב, אל תשיטו את המיסים האלה על אזרחי מדינת ישראל
נמרוד הגלילי:
שלום, נמרוד הגללי מאגוד לשכות המסחר, חבר הכנסת מיקי לוין, מילה קטנה על הדבר הזה, אני רק אגיד, כל עלויות ההובלה, בכל דבר, בכל הסחורות, עכשיו עלו, כתוצאה מהמשבר - -
מיקי לוי:
אני לא יכול בדיון הזה
נמרוד הגלילי:
אני יודע, הבעיה היא שכל עלות ההובלה היא נחשבת לצרכי מכס, בכל מוצר
מיקי לוי:
אנחנו יודעים את זה, אבל - - -
נמרוד הגלילי:
אבל אני יודע שההתמקדות ברכב
מיקי לוי:
כשאני, לא יודע מה, מוביל עטים למכירה, בסוף ישיטו את זה על הזה, אני לא יכול לפטור אותם עכשיו, מכוניות כבר נרכשו, אזרחים שילמו ועכשיו יושט עליהם מס נוסף וזה לא הגיוני
מיקי לוי:
 טוב, אז גנבתי חמש דקות מהנושא הזה ואני חייב להמשיך הלאה בדיון הקודם
מיקי לוי:
 משרד התחבורה, ראיתי את המכתב שלכם, תן לנו איזשהו עתיד, תן לנו איזשהו, ארבע שנים הכול תקוע, לא הכול, ראיתי ששני נושאים בכל זאת טיפלתם, אני מתקן את עצמי ובאמת, עד מתי? אז בסדר, החוק עבר, החוק לא עבר, ממשלות השתנו, מלחמה, תן לנו איזה תקווה, מה שנאמר, בסדר? גם למוסכים, גם לצרכנים, גם לכולם
אליאס עזאם:
אליאס עזאם, מנהל תחום כלכלה במשרד התחבורה
אליאס עזאם:
 קודם כל, בתחום תקנות המוסכים, כבר אושרו ביולי 22, זה כבר יצא, תקנות מכוח סעיף 53, אנחנו לא מתכוונים לקדם כרגע, בגלל סדר עדיפויות, אנחנו מתקדמים בתקנות מכוח סעיף 58, שבימים אלו ממש, סוכמו מול משרד המשפטים
אליאס עזאם:
 אנחנו עשינו שימוע ציבורי - - -
מיקי לוי:
המכתב שלך מונח לפניי ולמדתי את זה לפני כן וכתבתי לעצמי, עד מתי? מי ממשרד המשפטים? לא הזמנו?
מיקי לוי:
אני אצטרך לעשות איתכם דיונים נוספים, אני לא מוכן לוותר לכם, כי אני יודע מה זה, אנחנו ביננו ובין משרד המשפטים, זה עוד שנה, זה עוד שנה ולאלה שיושבים כאן מסביב, אלה אזרחי מדינת ישראל, אין זמן, כבר חלפו ארבע שנים, אתה יודע את זה שזה עוד שנה, אני 11 שנים בבניין הזה, אני מכיר את זה
אליאס עזאם:
אולי אני אתן הקדמה
מיקי לוי:
בבקשה, אלא אם כן אתה אומר לי תוך רבעון, אז בסדר, נפגש כאן עוד רבעון
אליאס עזאם:
חלק גדול מהתקנות האלה, כבר עלו ב-2016, יחד עם החוק, עכשיו התעוררו בוועדות הכנסת, כל מיני טענות ודברים ואז חזרנו ושקלנו וטיפלנו ועשינו עוד שימועים ועוד שימועים ולאחר מכן נכנס חוק ההסדרה החדש ואז צריך להכריע וכל דבר ראיה ועושים ראיה ואז שימוע ציבורי ואז ממשרד המשפטים ותיקוני נוסח ואז חוזרים לוועדה, לוועדה יש טענות ואז שוב, גורמים מסוימים - - -
מיקי לוי:
טוב, אני אעשה עוד דיון, מי את מטפלים במשרד המשפטים, סליחה על המילה, עם מי? אני רוצה לדעת שם, כי אני רוצה להזמין את השם לכאן, אני לא רוצה שישלחו לי נציג, אני קצתי בדברים האלה כבר
אליאס עזאם:
בדרך כלל שהיא מוזמנת היא מגיעה
מיקי לוי:
שם, שם? אני לא מכיר את כולם, הוועדה יכולה לקבל שם? כדי לזמן אותה לדיון הבא
מיקי לוי:
 תבדקו לי בבקשה שתתנו לי
אליאס עזאם:
נאמר לי שהנציג במילואים, הנציג מגיע ואנחנו עובדים אתו בשיתוף פעולה, זה לא שזה, אבל - -
מיקי לוי:
זו עורכת דין, זה לא עורך דין
אליאס עזאם:
זו עורכת דין, יש גם וגם, יש צוות
מיקי לוי:
טוב, תתנו לנו בבקשה את השם, אני מכבד את כל מי שנמצא במילואים, אני אמתין לו, עד שהמלחמה תסתיים, עד שהוא יסיים את המילואים שלו, אני לא יודע מה, אני צריך לעשות דיון נוסף, אני לא יכול כך, אני לא יכול שדברים לא נפתרים ארבע שנים
אליאס עזאם:
השם איילת פלדמן
מיקי לוי:
איילת פלדמן, אנחנו נזמין אותה לדיון נוסף, נעשה אולי דיון יותר מצומצם
אליאס עזאם:
אני יודע שהיא מוזמנת היא מגיעה והיא משתפת איתנו פעולה ואנחנו עובדים מולה
אליאס עזאם:
 רק בגדול אני אמרתי את הדברים - - -
מיקי לוי:
אבל יש סעיף ראשון, זה המכתב שלך? סליחה, אני מתנצל, כן? לא משנה זה מטעמכם, מה שנקרא, תיקון מקיף לעדכון חוק רישוי שירותים מקצועיים מענף הרכב, ה-תשע"ו 2016, להלן חוק הרישוי, תיקון שמטרתם מתן מענה לתיקונים שונים הנדרשים בנוסח החוק, לאחר יישומו מאז נכנס לתוקפו ב-2016, טיוטת התיקון ממתינה להשלמת דוח ועתידה להיות מפורסמת להערות הציבור ברבעון הראשון של שנת 24, כך כתבתם לי
אליאס עזאם:
אני ארחיב, כבוד היושב ראש - - -
מיקי לוי:
בבקשה, יש כאן המשך, ענף השמאים, מכוחו של חוק רישוי, תקנות שעתידות להחליף הוראות צו על פיקוח על מצרכים ושירותים וכו' וכו' וכו'
מיקי לוי:
 תגידו לי מתי?
אליאס עזאם:
כבוד היושב ראש, התיקון שדיברת עליו סעיף 1, זה היה מוכן במושב הכנסת הקודמת והיה צפוי לעלות לוועדת כלכלה ואז בחירות ואז ממשלה חדשה ואז חוק ההסדרה ועכשיו צריכים ראיה, כל הממשלות העוקבות, זה לא עושה לנו טוב שאין יציבות שאנחנו יכולים להביא לוועדת כלכלה ולסיים את הדיון בוועדת כלכלה
מיקי לוי:
הבנתי, אני אנסה לדבר עם יושב ראש וועדת הכלכלה, כדי שנעשה דיון משותף, אני עושה דיון, הוא עושה דיון, אני מבקר אותו, אני מבקר את פעולות הממשלה, מכוח תפקידה של הוועדה לביקורת המדינה
מיקי לוי:
 אני מבקש לנסות לדבר עם מזכירות וועדת הכלכלה, כדי לקיים דיון משותף, ברבעון הראשון, או סוף הרבעון הראשון של שנת 2024, אולי תבואו אלינו גם עם תוצאות, אולי תתנו לנו תקווה שהנושא הזה הוסדר, אבל אני כבר אומר לכם, אנחנו נעשה דיון, יחד עם הכלכלה, אני מאוד מקווה שחבר הכנסת ביטן, יאות לבקשתי, נעשה דיון משותף בנושא הזה
אליאס עזאם:
אז אמרתי סעיף 53 כרגע, אנחנו לא נקדם, סעיף תקנות מסעיף 125 לחוק, זה סעיף שעלה לוועדת כלכלה פעמיים, פעם אחרונה זה עלה ב-2018, שני נוסחים, הייתה התנגדות מאוד גדולה מגורמים בענף הרכב, זה לא עבר את הוועדה, חזרנו שוב לשקול את התקנות, יחד עם רשות התחרות, אנחנו עכשיו עובדים על זה כדי לעשות את התקנות בצורה שלא יפגעו בתחרות, זה תקנות על מחירים, אנחנו יודעים שמחירים עלולים לגרום לתיאום, לפעמים הם גם משקפים מחירים לציבור, אבל גם יש סכנה לתיאום ולכן אנחנו חושבים על זה ביחד עם רשות התחרות, לעשות את זה בצורה טובה שלא תפגע בציבור
אליאס עזאם:
 תקנות השמאים, המועצה דנה באפריל 23 בתקנות השמאים, מחיר שוק, המועצה סיימה, העבירה את ההמלצה להסרה, התחלנו בניסוח מול משרד המשפטים, משרד המשפטים ביקש מאיתנו שוב להתייעץ עם הגורמים בענף הרכב, שלחנו להתייעצות עד ה-31 בדצמבר, גורמים בענף הרכב, אמורים לענות לנו ולהתייחס שוב לתקנות השמאים
אליאס עזאם:
 תקנות ייצוא רכב ושיווקו, הם נמצאים לאחר שימוע ציבורי וממתינים להתייעצות עם משרד הכלכלה
אליאס עזאם:
 זה בגדול, מעבר למכתב ולהסברים ששלחנו לוועדה
מיקי לוי:
אתם יכולים לשמש יועץ של הוועדה, באמת ולהגיד לי, איך אנחנו יכולים לקדם את הכול, אנחנו הבניין הזה, לא דווקא הוועדה, איך הבניין הזה, יכול לקדם את הכול, לטובת העניין? כל כך הרבה שנים, איך? איך אנחנו יכולים להסתכל בעיניים למוסכים, לאזרחים, ליבואנים, לכולם, שהנושא הוא לא מוסדר, איך, תגידו? פשוט, תייעצו לי, אני מוכן לעבוד אצלכם
אליאס עזאם:
יו"ר וועדת הכלכלה, דן בנושא הזה מתחילת השנה, יחד עם רשות שוק ההון, יחד עם משרד התחבורה, רשות התחרות כולנו היינו אצלו בדיונים מאד פוריים וטובים, גם גורמים בענף הרכב היו שמה
אליאס עזאם:
 פשוט, אני חושב שהמלחמה היה לה חלק בלהפסיק את הדיונים האלה, לצערי
אליאס עזאם:
 אני חושב שברגע שיו"ר הוועדה יתפנה לדבר, אפשר להתקדם יחד
מיקי לוי:
אני אשוחח אתו, ננסה לעשות איזושהי וועדה משותפת, כדי להביא לפתרון הסוגיות האלה, זה פשוט נמרח כל כך הרבה זמן, פוגע בכל כך הרבה אנשים
מיקי לוי:
 זהו? צר לי, אני ככה מהבוקר, מתנצל
מיקי לוי:
 שוק ההון
מיקי לוי:
 רגע, בבקשה, אני מתנצל שכחתי לתת למבקר המדינה, בבקשה
צחי סעד:
אוקי, כמובן שלא נסקור כרגע את הדוח סקרנו אותו בדיון הקודם, אבל ישנם נושאים שעלו בדיון הקודם, גם בסיכום עם יושבת הראש של הדיון הקודם, שביקשה לגביהם תשובות, אני מבקש עכשיו, מה שנקרא, מנציגי משרד התחבורה ומהנציגים האחרים, נושא ראשון שדובר עליו זה קמפיין פרסומי, בנושא הרפורמה בעניין המוסכים, נציגת משרד התחבורה בדיון הקודם, דיברה על זה שבימים אלה, באותם ימים, הקמפיין הפרסומי עומד לצאת, ולידע את הצרכנים לגבי הזכויות שלהם, בהקשר לרפורמה, אז נשמח לדעת מה קורה עם הקמפיין הפרסומי הזה
צחי סעד:
 נשמח להתעדכן בנושא השת"פ, בין משרד התחבורה לרשות התחרות, בקשר לקבלת מסמכים ונתונים מיבואני רכב, כדי לבצע בדיקה של רמת התחרותיות
צחי סעד:
 מעבר למה שנעשה עד כה, כפי שפרטנו את זה בדוח ומעבר לכך, במידה והנתונים לא מועברים לרשות התחרות, קידום תיקון חקיקה שיאפשר למשרד התחבורה לקבל נתונים מיבואני הרכב, כדי לבצע את הבדיקה המעמיקה הזאת של רמת התחרות, האם זה גם כן, נכלל בנושאים שמשרד התחבורה מקדם אותם
צחי סעד:
 נשמח להתעדכן לגבי הנושא של רכבי אפס קילומטר, בהקשר של חברות הליסינג, כמו שהצגנו את זה בדוח, כפגיעה בתחרותיות, רישום המכונית הזאתי כיד ראשונה, למרות שהיא למעשה נמכרת אחרי זמן קצר במיוחד
צחי סעד:
 לגבי תעודת מקור, אנחנו מבינים שזה נכלל בתיקוני החקיקה שהוצגו פה
צחי סעד:
 לגבי מערכת קאר-פקס, מערכת עדכון כללית לגבי היסטורית הרכב, נשמח לדעת, באיזה מצב זה נמצא סטטוס הדבר הזה, בדיון הקודם, נציגת משרד התחבורה, דיברה על זה שיש כוונה לחבר למערכת הממוחשבת את המוסכים, אז נשמח להתעדכן בהקשר הזה
מיקי לוי:
עשית לי עכשיו דיון אוניברסיטאי, זה צריך סמסטר שלם
צחי סעד:
כן, אלה נושאים שכבר עלו בדיון הקודם, מה שנקרא ונשמח להתעדכן, בשביל זה הרי עושים דיון מעקב
מיקי לוי:
עכשיו גרמת שאני לא אצליח לגמור את הדיון הזה היום ואני אצטרך עוד דיון
אליאס עזאם:
אני יכול לענות לו? השאלה כמה זמן נותנים
מיקי לוי:
כן, יש לך חמש דקות, בבקשה
אליאס עזאם:
קמפיין פרסומי, תלוי תקציב, לא הצלחנו להקצות לו תקציב
אליאס עזאם:
 בעניין רישום יד, זה בקנה, אנחנו בוחנים את זה כבר תקופה, יש לו שני צדדים, רישום יד הוא גם משקף משהו לרוכש הפוטנציאלי, בין אם זה טוב, או רע, זה גם נצטרך לבחון את זה, אם אנחנו מבטלים את הרישום יד, אז מה לרשום במקום? כי מספר ידיים בתוך שנה לרכב זה מראה שהרכב הזה, אף אחד לא רוצה אותו, אז זה גם משקף איזושהי אינפורמציה חשובה - - -
צחי סעד:
הכי חשוב זה השקיפות, של מי שמקבל את הרכב, או מקבל אותו בהמשך, יידע מה קרה אתו, אם הוא חנה שנה אצל מישהו, אצל חברת ליסינג, או אצל זה, אז אפשר לכתוב את זה, מה שנקרא, יש תאריך ייצור ויש תאריך עליה לכביש, היום ברישום יש רק תאריך עליה לכביש, תן את האינפורמציה לאזרח, בין אם רשמת יד, או לא רשמת יד, אבל שיידע
מיקי לוי:
אני חושב שיבואנים מתנגדים לרישום שנת יצור, מכאן זה מתחיל, נדמה לי, אני לא בטוח
אליאס עזאם:
הדירקטיבה האירופאית דיברה על רישום הרכב ולא על שנת ייצורו ולכן, מדינת ישראל בחוק 2016
אליאס עזאם:
 בתקנה לרישום הרכב ולא לשנת הייצור
צחי סעד:
אין בעיה, תשקף את המידע שהאזרח יוכל לדעת אותו, איך שתרצה תשקף אותו
אליאס עזאם:
רישום יד קיים ברישיון הרכב גם היום, מה שהטענה שלכם זה שלא לרשום יד, בגלל שהוא נמכר על ידי חברת ליסינג
מיקי לוי:
נכון, כאילו הוא נמכר כחדש
צחי סעד:
אחרי זמן קצר, אחרי זמן אפס
אליאס עזאם:
אז אני אומר זה נבחן, אבל יש לזה שני צדדים, זה יכול להוסיף מידע ולכן כדאי שזה יהיה ולא רק שזה פוגע בירידת הערך של הרכב, אז זה לגבי הרישום יד, אבל אין לי כרגע פתרון
צחי סעד:
אנחנו הצגנו את זה בדוח כפגיעה בתחרותיות, עובדה שחברות הליסינג הם ערוץ נוסף לשיווק רכבים וכשמחזיקים רכבים כאלה עם אפס קילומטר, אתה מחייב אותם למכור אותם כיד ראשונה, אחרי תקופה קצרה ביותר, אני לא מדבר אחרי שנה, אלא תקופה קצרה ביותר, זה פגיעה בתחרות וככה זה גם מוצג בדוח
צחי סעד:
 הפתרון שנתנה פה נציגת משרד התחבורה בדיון הקודם, אמרה שאתם חושבים להאריך את התקופה, מ-12 חודשים ל-18 חודשים, אם אני לא טועה, אז זה לא פתרון לבעיה הזאת, להיפך
מיקי לוי:
זה מחמיר אותה
אליאס עזאם:
אני אומר שאנחנו בוחנים את זה ספציפית - - -
מיקי לוי:
מתי תשובה?
אליאס עזאם:
זה תלוי במערכות המידע שלנו ופיתוח של המערכות האלה, זה לא, זה גם ראיה וזה גם תיקון התקנה, זה לא דברים שקורים מהר, כמו שאתם מצפים
אליאס עזאם:
 אני צר לי, שאני איש בשורה בדבר הזה
מיקי לוי:
אוטו שכתוב עליו ליסינג וקנית אותו באפס קילומטר, זה בכלל לא מעניין את הקונה, כתוב ליסינג, תוריד 20 אחוז מיד
אליאס עזאם:
זה לא נכון כל כך, כי אני קניתי בעצמי אפס קילומטר, זה לא היה רשום על חברת הליסינג, זה היה רשום על חברת המימון של הליסינג ושם אין ירידת ערך, אני קיבלתי את זה בהנחה של 20 אלף שקל נגיד בזמנו
מיקי לוי:
מצוין, אבל כשרשום ליסינג ולא יודע מה, ירח האדום מימון שהוא לכאורה הופך להיות יבואן, ליסינג זה ליסינג
אליאס עזאם:
לא היה רשום על חברת הליסינג, היה רשום על סוחר מטעם היבואן שעובד אתו ולכן זה נרשם אמנם יד, אבל אין לו ירידת ערך בגלל שהוא ליסינג, הוא לא ליסינג, אין לו בהיסטוריה ליסינג
מיקי לוי:
מכרת את האוטו?
אליאס עזאם:
לא
מיקי לוי:
תמתין למכירה
אליאס עזאם:
בסדר
מיקי לוי:
אני קצת בעניינים, אבל בסדר, אם אני שואל עכשיו את איגוד המוסכים, יגיד לך ירד ערך בשנייה אחת
נמרוד הגלילי:
מחירון של יצחק לוי, לא צריך לשאול
מיקי לוי:
נכון, למה אני צריך אותכם? מחירון של יצחק לוי
אליאס עזאם:
אבל לא מופיע ברכב שהוא ליסינג
נמרוד הגלילי:
בכלל צריך לשנות את הגישה, הנושא של יד ראשונה, יד שנייה, מי היה הבעלים של הרכב, מה שרלוונטי זה מה מצב הרכב, הפרדיגמה שכאילו רכב היה בליסינג, אז הוא שמור פחות, או יותר, זה בכלל לא רלוונטי, מה מצב הרכב, מה זה משנה איזה יד הוא?
מיקי לוי:
איתי אין לך וויכוח
נמרוד הגלילי:
אז זה הבעיה ופה צריך לשנות - - -
מיקי לוי:
אבל אני לא מתכוון לפתור את זה עכשיו, כי אין ביכולתי להיכנס לעובי הקורה, בעניין הזה
מיקי לוי:
 רכב שהיה בליסינג, מתנהגים אליו אחרת, הוא לא אוטו פרטי, נוסעים אותו במקומות אחרים, אני במקרה אחד ששמור, כי יש לי גישה, אבל אני רואה מי שנוסע על רכב ליסינג, הוא לא בדיוק שומר
נמרוד הגלילי:
האינטרס של חברות הליסינג, לשמור על הרכב, כדי לשמור על הערך ולכן על כל התנהלות לא תקינה של הרכב, חברות הליסינג באות בדין ודברים עם הלקוחות